
APLINKOS MINISTRO ĮSAKYMO PROJEKTAS DERINIMUI


Aplinkos ministerija parengė ir teikia derinimui Lietuvos Respublikos aplinkos ministro įsakymo „Dėl Klimato kaitos programos priemonės „Finansinės paskatos nevyriausybinių organizacijų veikloms ir (ar) veiksmams, formuojant klimato politiką ir informuojant visuomenę apie klimato kaitą tvarkos aprašo“ patvirtinimo“ projektą.
Projektu siekiama didinti klimato kaitos politikos veiksmingumą, didinant aplinkosauginių nevyriausybinių organizacijų advokacijos pajėgumus, vykdant projektus susijusius su šiltnamio efektą sukeliančių dujų mažinimu žemės ūkio, transporto ir pramonės sektoriuose. Siekiama įtraukti visuomenę į politikos formavimą, didinti politikos formuotojų ir sprendimų priėmėjų atskaitingumą, teisėkūros procesų skaidrumą. Šis projektas siekia patvirtinti finansinės paskatos nevyriausybinių organizacijų advokacijos gebėjimų stiprinimui tvarką. Projekte numatomos sąlygos pareiškėjams, tinkamoms finansuoti išlaidos ir projektų teikimo bei įgyvendinimo tvarkos.
Priėmus projektą, neigiamų pasekmių nenumatoma.
Priimtas projektas neturės įtakos korupcijai. (Antikorupcinė pažyma pridedama)
Projektų įgyvendinimas prisidės prie ŠESD kiekio mažinimo transporto, žemės ūkio ir pramonės sektoriuose ir Lietuvos ŠESD mažinimo tikslų pasiekimo.
Projektą skelbiame Lietuvos Respublikos Seimo kanceliarijos teisės aktų informacinėje sistemoje (toliau – TAIS), kurioje suinteresuotos institucijos ir visuomenės atstovai gali teikti pastabas ir pasiūlymus.
Pastabas ir pasiūlymus prašome pateikti per 10 darbo dienų nuo projekto paskelbimo TAIS.
Negavus argumentuotų pastabų ir pasiūlymų per nurodytą terminą, bus laikoma, kad projektui pritarta.

PRIDEDAMA:
. Projektas, 46 lapai.
. Numatomo teisinio reguliavimo poveikio vertinimo pažyma, 1 lapas.
. Antikorupcinė pažyma, 9 lapai.


Aplinkos ministerijos kanclerė	Sigita Vasiljevaitė

ADRESATŲ SĄRAŠAS

Lietuvos Respublikos teisingumo ministerijai

Lietuvos Respublikos socialinės apsaugos ir darbo ministerijai

Lietuvos Respublikos ekonomikos ir inovacijų ministerijai

Lietuvos Respublikos susisiekimo ministerijai

Lietuvos Respublikos žemės ūkio ministerijai

Lietuvos Respublikos energetikos ministerijai

Lietuvos Respublikos finansų ministerijai

Lietuvos Respublikos konkurencijos tarybai

